Līguma Nr. ES RTD/20\_\_\_/\_\_\_\_\_\_\_\_\_\_

**LĪGUMS**

**par atbalsta piešķiršanu**

**projekta [“*projekta nosaukums*”] ([projekta akronīms]) īstenošanai**

**Latvijas Zinātnes padome** (turpmāk – PADOME), kuras vārdā saskaņā ar Ministru kabineta 2020. gada 30. jūnija noteikumiem Nr. 408 “Latvijas Zinātnes padomes nolikums” rīkojas tās direktore **Lauma Muižniece**, no vienas puses, un

**[institūcijas nosaukums]** (turpmāk – FINANSĒJUMA SAŅĒMĒJS), kura/s vārdā saskaņā ar [statūti/nolikums/pilnvara vai cits dokuments] rīkojas tā/s [paraksta tiesīgās personas amats, **vārds, uzvārds**], no otras puses,turpmāk abi kopā – Puses, ņemot vērā

* *[aizpilda PADOME];*
* *[aizpilda PADOME];*
* *[aizpilda PADOME];*

noslēdz šādu līgumu (turpmāk – Līgums).

**1. LĪGUMA PRIEKŠMETS**

1.1. PADOME uzdod un FINANSĒJUMA SAŅĒMĒJS apņemas Līgumā noteiktajā kārtībā un 2.2. punktā noteiktajos termiņos īstenot projektu “[projekta nosaukums]”([projekta akronīms]) (turpmāk – Projekts), tajā skaitā izpildīt citas ar Projekta īstenošanu Līgumā paredzētās saistības.

1.2. FINANSĒJUMA SAŅĒMĒJS īsteno Projektu, ievērojot Līguma 1.pielikumu “Veicamie darbi” un apstiprināto Projekta pieteikumu, kas ir Līguma neatņemama sastāvdaļa.

**2. LĪGUMA SPĒKĀ STĀŠANĀS TERMIŅŠ UN PROJEKTA ĪSTENOŠANAS UN IZMAKSU ATTIECINĀMĪBAS PERIODS**

2.1. Līgums stājas spēkā abpusējas parakstīšanas brīdī un ir spēkā līdz Pušu pilnīgai no tā izrietošo saistību izpildei.

2.2. Projektu īsteno no 202[ ].gada [dd. mēnesis] līdz 202[ ].gada [dd. mēnesim].

2.3. Uz Līgumu ir attiecināmas Projekta īstenošanas laikā radušās izmaksas, par kurām maksājumi veikti Līguma 2.2.punktā noteiktajā laikā.

2.4. Samaksa par veiktajiem darbiem Projekta pēdējā mēnesī un valsts sociālās apdrošināšanas obligātās iemaksas (turpmāk – VSAOI) par šo mēnesi ir uzskatāmi par attiecināmiem uz Projektu arī tajos gadījumos, ja maksājumi veikti ne vēlāk kā 10 (desmit) darbdienas pēc Projekta īstenošanas termiņa beigām.

**3. PROJEKTA IZMAKSAS UN NORĒĶINU KĀRTĪBA**

3.1. Projekta īstenošanas kopējās izmaksas ir **[summa cipariem]** EUR([summa vārdiem]), un tās tiek finansētas no šādiem finanšu avotiem:

3.1.1. Latvijas valsts budžeta finansējums [summa cipariem]EUR([summa vārdiem])apmērā;

3.1.2. Eiropas Komisijas finansējums [summa cipariem]EUR([summa vārdiem]) apmērā;

3.1.3. FINANSĒJUMA SAŅĒMĒJA paša finansējums [summa cipariem] EUR([summa vārdiem])apmērā.

3.2. PADOME 10 (desmit) darbdienu laikā no Līguma stāšanās spēkā FINANSĒJUMA SAŅĒMĒJAM avansā izmaksā valsts budžeta finansējumu [summa cipariem**]** EUR([summa vārdiem]) apmērā.

**4. DARBU NODOŠANAS UN PIEŅEMŠANAS KĀRTĪBA**

4.1. FINANSĒJUMA SAŅĒMĒJS ne vēlāk kā 10 (desmit) darbdienu laikā pēc Projekta posma noslēguma dienas sagatavo un iesniedz PADOMĒ parakstītu finanšu atskaiti un atskaiti par Projekta posma īstenošanu (turpmāk – atskaites).

4.2. Lai nodrošinātu Projekta posma īstenošanai piešķirtā finansējuma izlietojuma pārbaudi, FINANSĒJUMA SAŅĒMĒJS 5 (piecu) darbdienu laikā no izdevumus pamatojošo dokumentu saraksta saņemšanas iesniedz PADOMĒ izdevumus pamatojošo dokumentu kopijas. PADOME veic šajos dokumentos iekļauto personas datu apstrādi tādā apjomā, kāds nepieciešams, lai šī Projekta īstenošanas uzraudzības un kontroles procesā nodrošinātu projektu mērķu un iznākuma rādītāju sasniegšanas uzraudzību saskaņā ar normatīvajos aktos noteikto un ievērojot Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) II. nodaļas 5. panta 1. punkta a) un f) apakšpunktā un 6. panta 1.punkta b) un e) apakšpunktā noteikto.

4.3. Pamatojoties uz FINANSĒJUMA SAŅĒMĒJA iesniegtajām atskaitēm, izdevumus pamatojošajiem dokumentiem un papildu informāciju par Projekta īstenošanas gaitu, PADOME izvērtē finanšu izlietojuma atbilstību izmaksu tāmei. Veikto darbu izpildi PADOME izvērtē, pārbaudot atskaitē par Projekta īstenošanu uzrādīto darbu izpildi atbilstoši Līguma noteikumiem. Lai izvērtētu veikto darbu atbilstību Projektā plānotajam, PADOME var pieaicināt neatkarīgu zinātnisko un/vai tautsaimniecības ekspertu.

4.4. FINANSĒJUMA SAŅĒMĒJS ne vēlāk kā 10 (desmit) darbdienu laikā pēc Projekta noslēguma dienas iesniedz PADOMĒ parakstītu Projekta rezultatīvo rādītāju pārskatu.

4.5. Puses par Projektā apstiprināto attiecināmo izmaksu apjomu sagatavo darbu nodošanas – pieņemšanas aktu (turpmāk – Akts).

4.6. PADOME 10 (desmit) darbdienu laikā pēcAkta abpusējas parakstīšanas izmaksā FINANSĒJUMA SAŅĒMĒJAM atlikušo finansējuma daļu par Projekta īstenošanu.

**5. PUŠU ATBILDĪBA, PIENĀKUMI UN TIESĪBAS**

5.1. Pildot no Līguma izrietošās saistības, Puses apņemas piemērot spēkā esošos Latvijas Republikas un Eiropas Savienības (turpmāk – ES) normatīvos aktus, kā arī citus Projekta īstenošanai saistošos dokumentus un to grozījumus. Normatīvo aktu vai citu saistošo dokumentu nezināšana neatbrīvo no Līgumā paredzēto saistību izpildes pienākuma un noteiktās atbildības.

5.2. FINANSĒJUMA SAŅĒMĒJA pienākumi:

5.2.1. nodrošināt Projekta ietvaros plānoto Projekta rezultātu sasniegšanu;

5.2.2. izmantot tādas profesionāli atzītas vai attiecīgajā nozarē vispārpieņemtas darbības, metodes un praksi, kas nodrošina Projekta īstenošanu iespējami augstā kvalitātē;

5.2.3. nodrošināt, lai visā ar Projekta īstenošanu saistītajā dokumentācijā (tajā skaitā līgumos, rīkojumos, rēķinos, citos līdzvērtīgos samaksu apliecinošos grāmatvedības dokumentos) būtu precīzi norādīta atsauce uz Projektu;

5.2.4. nodrošināt, ka projekta ietvaros plānotās darbības un to izmaksas nepārklājas ar darbībām, kuras tiek finansētas citu Eiropas Savienības fondu aktivitāšu, ārvalstu finanšu instrumentu vai nacionālo atbalsta programmu ietvaros;

5.2.5. noteikt un veikt Projekta izpildītāju atalgojuma likmes izmaiņas atbilstoši FINANSĒJUMA SAŅĒMĒJA iekšējiem normatīvajiem aktiem;

5.2.6. pēc PADOMES pieprasījuma iesniegt ar Projekta īstenošanu saistītu papildu dokumentāciju un informāciju, tajā skaitā paskaidrojumus, precizējumus, kā arī citus dokumentus vai to kopijas;

5.2.7. nodrošināt ar Projekta īstenošanu saistīto izdevumu grāmatvedības uzskaiti, ņemot vērā Latvijas Republikas normatīvo aktu prasības un grāmatvedības kārtošanas vispārīgos principus, kas nodrošina atsevišķu grāmatvedības uzskaiti un pārskatu par Projekta īstenošanu, lai varētu precīzi noteikt visus Projekta finansējuma avotus un izdevumus, kas saistīti ar Projektu un ir radušies Projekta īstenošanas laikā. Projekta izmaksām jābūt skaidri identificējamām, pārbaudāmām un nodalāmām no citām FINANSĒJUMA SAŅĒMĒJA izmaksām;

5.2.8. pēc pieprasījuma iesniegt vai uzrādīt Latvijas Republikas un ES kompetentai institūcijai vai tās pilnvarotai personai ar Projekta īstenošanu saistīto finanšu dokumentāciju;

5.2.9. visus Projekta īstenošanai nepieciešamos iepirkumus veikt atbilstoši publiskos iepirkumus regulējošo normatīvo aktu prasībām;

5.2.10. gadījumā, kad Projekta ietvaros veicamā iepirkuma plānotā līgumcena nesasniedz normatīvajos aktos noteiktās līgumcenu robežas, no kurām jāpiemēro attiecīgie normatīvie akti, nodrošināt tirgus izpēti un tās dokumentēšanu;

5.2.11. līgumā norādītajā termiņā PADOMĒ iesniegt Projekta atskaites, izmantojot šim mērķim apstiprinātās atskaišu veidlapas, kas publicētas PADOMES tīmekļa vietnē [www.lzp.gov.lv](https://lzp.gov.lv/), un novērst atskaitēs konstatētās nepilnības un trūkumus PADOMES noteiktajā termiņā;

5.2.12. nekavējoties rakstiski informēt PADOMI par apstākļiem, kas kavē un ierobežo, vai arī varētu kavēt un ierobežot Projekta īstenošanu atbilstoši Līguma noteikumiem, par neatbilstībām, kā arī par jebkādiem citiem būtiskiem apstākļiem, kas ietekmē vai varētu ietekmēt no šī Līguma izrietošo saistību savlaicīgu un kvalitatīvu izpildi un par apstākļiem, kuru rezultātā samazinās Projekta īstenošanas izmaksas.

5.3. FINANSĒJUMA SAŅĒMĒJAM ir tiesības atbilstoši Līguma noteikumiem saņemt Projekta īstenošanai piešķirto finansējumu.

5.4. PADOMES pienākumi:

5.4.1. saskaņā ar Līguma noteikumiem veikt maksājumus FINANSĒJUMA SAŅĒMĒJAM par Projekta īstenošanu;

5.4.2. publicēt Projekta atskaišu veidlapas PADOMES tīmekļa vietnē [www.lzp.gov.lv](https://lzp.gov.lv/);

5.4.3. izvērtēt FINANSĒJUMA SAŅĒMĒJA iesniegtos atskaišu dokumentus, nepieciešamības gadījumā pieprasot papildu informāciju.

5.5. PADOMEI ir tiesības:

5.5.1. saistībā ar Projekta īstenošanu pieprasīt FINANSĒJUMA SAŅĒMĒJAM papildu dokumentāciju un informāciju, tajā skaitā paskaidrojumus, precizējumus, kā arī citus dokumentus vai to kopijas;

5.5.2. neapstiprināt nepilnīgi sagatavotas atskaites;

5.5.3. neapstiprināt FINANSĒJUMA SAŅĒMĒJA iesniegtās atskaites, ja FINANSĒJUMA SAŅĒMĒJS nav iesniedzis PADOMES pieprasītos skaidrojumus vai izdevumus pamatojošos dokumentus;

5.5.4. samazināt Projekta kopējo attiecināmo izmaksu apjomu atbilstoši faktiskajam attiecināmo izmaksu apjomam, ja PADOME vai cita uzraudzībā iesaistītā institūcija konstatē, ka Projekts nav īstenots, ir īstenots daļēji, novēloti vai nepietiekamā kvalitātē;

5.5.5. veikt pārbaudes Projekta īstenošanas vietā un ar Līguma īstenošanu saistītās dokumentācijas pārbaudi, kā arī jebkādas citas pārbaudes Projekta īstenošanas laikā līdz Akta abpusējas parakstīšanas brīdim.

**6. NEATBILSTOŠI VEIKTU IZDEVUMU ATGŪŠANA**

6.1. PADOME ir tiesīga atbilstoši Civillikuma noteikumiem piemērot vienpusēju ieskaitu starp vairākiem FINANSĒJUMA SAŅĒMĒJA īstenotajiem zinātniskās sadarbības projektiem, ja Puses savstarpēji ir izvērtējušas Projekta, no kura ieskaitu PADOME vēlas piemērot, īstenošanas un rezultātu sasniegšanas riskus un savstarpēji konstatējušas, ka tas neapdraud attiecīgā Projekta īstenošanu un rezultātu sasniegšanu. Par minēto izvērtējumu un konstatāciju tiek slēgta vienošanās starp Pusēm.

6.2. Ja nav iespējas veikt ieturējumu vai nav iespējas piemērot Līguma 6.1.punktā minēto noteikumu par vienpusēju ieskaitu, PADOME un FINANSĒJUMA SAŅĒMĒJS slēdz vienošanos, kurā iekļauj neatbilstoši veikto izdevumu atmaksas termiņus un saistību pastiprinājumus atmaksas termiņu kavējuma gadījumā.

6.3. Ja nav iespējams veikt ieturējumu, veikt vienpusēju ieskaitu vai vienoties par neatbilstoši veikto izdevumu atmaksu, PADOME iesniedz prasības pieteikumu tiesā par neatbilstoši veikto izdevumu atgūšanu, ja lieta ir piekritīga izskatīšanai tiesā (izvēlas privātajam tiesību subjektam). / Ja nav iespējams veikt ieturējumu, veikt vienpusēju ieskaitu vai vienoties par neatbilstoši veikto izdevumu atmaksu, PADOME risina strīdu par neatbilstoši veikto izdevumu atmaksu ārējos normatīvos aktos noteiktajā kārtībā. (izvēlas publiskajam tiesību subjektam)

**7. NEPĀRVARAMĀ VARA**

7.1. Puses tiek atbrīvotas no atbildības par pilnīgu vai daļēju šī Līguma saistību neizpildi, ja to neizpilde ir nepārvaramas varas apstākļu, tai skaitā izmaiņu starptautiskajos līgumos, likumos, vietējo valsts vai pašvaldības vai starptautisko organizāciju/institūciju saistošajos noteikumos, valsts vai pašvaldības lēmumu, ugunsgrēku, dabas katastrofu, streiku, militāras agresijas, sacelšanās, un citu līdzīgu apstākļu, kuri nav atkarīgi no Puses, kas uz tiem atsaucas, gribas un nepakļaujas tā saprātīgai kontrolei, un nav izveidojušies kā Puses darbības vai bezdarbības tiešas vai netiešas sekas, rezultāts.

7.2. Ja kāda no Pusēm saskaras ar nepārvaramas varas apstākļiem, tai nekavējoties, bet ne vēlāk kā 5 (piecu) darbdienu laikā, ir pienākums par to paziņot otrai Pusei, norādot radušos apstākļu raksturu, iespējamo ilgumu un paredzamās sekas. Puses vienojas par tālāko sadarbību.

7.3. Neviena no Pusēm nevar tikt vainota par no Līguma izrietošo saistību nepildīšanu, ja to izpildi kavē nepārvarama vara. Puses veic nepieciešamos pasākumus, lai samazinātu tās rezultātā nodarīto kaitējumu. Ja nepārvaramas varas gadījumā Pusēm bija iespējams veikt pasākumus kaitējuma samazināšanai, bet tās tos neveica, tad vainīgajai Pusei ir jāatlīdzina otrai Pusei radītais kaitējums.

**8. LĪGUMA GROZĪŠANA UN IZBEIGŠANA**

8.1. Pusēm ir tiesības grozīt Līgumu, par to savstarpēji vienojoties. Grozījumi Līgumā tiek noformēti rakstiski, kā vienošanās. Mutvārdos izteikti Līguma grozījumi nav spēkā.

8.2. Tiesības ierosināt Līguma grozījumus ir FINANSĒJUMA SAŅĒMĒJAM un PADOMEI.

8.3. Ja Līguma grozījumus ierosina PADOME, tā ne vēlāk kā 10 (desmit) darbdienas pirms nepieciešamo Līguma grozījumu veikšanas un ne vēlāk kā 30 (trīsdesmit) darbdienas pirms Projekta beigu termiņa informē FINANSĒJUMA SAŅĒMĒJU par nepieciešamību veikt grozījumus līgumā un nosūta FINANSĒJUMA SAŅĒMĒJAM vienošanās projektu par grozījumiem. Vienošanos paraksta abas Puses.

8.4. Ja Līguma grozījumus ierosina FINANSĒJUMA SAŅĒMĒJS, tas ne vēlāk kā 10 (desmit) darbdienas pirms nepieciešamo Līguma grozījumu veikšanas un ne vēlāk kā 30 (trīsdesmit) darbdienas pirms Projekta beigu termiņa iesniedz PADOMEI iesniegumu ar pamatojumu grozījumu nepieciešamībai un piedāvāto vienošanās projektu.

8.5. Līguma grozījumi stājas spēkā ar dienu, kas noteikta Pušu abpusēji parakstītajā vienošanās par grozījumiem Līgumā.

8.6. Par izmaiņām Projekta posma izdevumu tāmē ir jāveic grozījumi Līgumā, ja:

8.6.1. izmaiņu rezultātā mainās kopējais Projekta posma finansējuma apjoms un

8.6.2. tāmes atsevišķā izdevumu pozīcija ir palielinājusies vai samazinājusies par vairāk kā 30% (trīsdesmit procenti) no izdevumu pozīcijas sākotnējā apjoma, ja šīs izdevumu pozīcijas izdevumu apmērs ir lielāks kā 1 000 EUR (viens tūkstotis *euro*), vai

8.6.3. tāmes atsevišķā izdevumu pozīcija ir palielinājusies vai samazinājusies par vairāk kā 300 EUR (trīs simti *euro*) no izdevumu pozīcijas sākotnējā apjoma, ja šīs izdevumu pozīcijas izdevumu apmērs ir vienāds vai mazāks par 1 000 EUR (viens tūkstotis *euro*).

8.7. Par izmaiņām Projekta posma izpildītāju sarakstā ir jāveic grozījumi Līgumā, ja:

8.7.1. mainās projekta zinātniskais vadītājs;

8.7.2. izmaiņu rezultātā iestājas kāds no līguma 8.6. punktā noteiktajiem gadījumiem;

8.7.3. Projekta posma uzdevumu izpildē ir piesaistīts jauns izpildītājs vai notikusi izpildītāju maiņa un šīs izmaiņas veido vismaz pusi no sākotnējā Projekta posma izpildītāju saraksta;

8.7.4. Projekta posma izpildītājam ir būtiski mainīta stundas likme.

8.8. Pamatojumu veiktajām izmaiņām projekta veicamajos darbos un finansējuma izlietojumā, par kurām nav veikti Līguma grozījumi, FINANSĒJUMA SAŅĒMĒJS norāda atskaitē par Projekta īstenošanu.

8.9. PADOMEI ir tiesības vienpusēji izbeigt Līgumu pirms Līgumā norādītā termiņa šādos gadījumos:

8.9.1. FINANSĒJUMA SAŅĒMĒJS Līgumā noteiktajā termiņā nav iesniedzis atskaites, kā arī PADOMES papildus pieprasīto informāciju par Projekta īstenošanas gaitu vai FINANSĒJUMA SAŅĒMĒJA iesniegtie dokumenti atzīti par neatbilstošiem;

8.9.2. netiek veikta Projekta īstenošana atbilstoši Līguma noteikumiem;

8.9.3. FINANSĒJUMA SAŅĒMĒJS ir apzināti saistībā ar Projektu sniedzis nepatiesu informāciju PADOMEI vai jebkurai citai kompetentai institūcijai;

8.9.4. FINANSĒJUMA SAŅĒMĒJS pārkāpj vai nepilda Līgumā, ES normatīvajos aktos un Latvijas Republikas normatīvajos aktos noteiktās prasības;

8.9.5. FINANSĒJUMA SAŅĒMĒJS nav nodrošinājis Projekta finanšu vadību un kontroli, grāmatvedības uzskaiti, dokumentu uzglabāšanu un pieejamību atbilstoši Līguma noteikumiem tā īstenošanas laikā;

8.9.6. notiek izmaiņas FINANSĒJUMA SAŅĒMĒJA juridiskajā, finanšu, tehniskajā vai organizatoriskajā situācijā, kas var būtiski ietekmēt Līguma izpildi vai likt apšaubīt finansējuma piešķīruma pamatotību;

8.9.7. FINANSĒJUMA SAŅĒMĒJS ir veicis krāpšanas, korupcijas vai jebkādas citas pretlikumīgas darbības, un šādas darbības ir atzinušas kompetentas iestādes.

8.10. Ja iestājies kāds no Līguma 8.9.punktā minētajiem apstākļiem, PADOME rakstiski brīdina FINANSĒJUMA SAŅĒMĒJU un, ja tas ir iespējams, nosaka termiņu, kas nav mazāks par 10 (desmit) darbdienām, konstatēto trūkumu novēršanai.

8.11. Ja PADOME saskaņā ar Līguma 8.9. punktu izbeidz Līgumu, PADOME nosūta FINANSĒJUMA SAŅĒMĒJAM attiecīgu rakstveida paziņojumu vai lēmumu, norādot datumu, ar kuru Līgums ir uzskatāms par izbeigtu, kā arī saistības, kas FINANSĒJUMA SAŅĒMĒJAM turpina būt saistošas pēc Līguma izbeigšanas.

**9. PAPILDU NOTEIKUMI**

9.1. Līguma noteikumi ir piemērojami, ciktāl ES un Latvijas Republikas normatīvie akti nenosaka citādi.

9.2. FINANSĒJUMA SAŅĒMĒJA kontaktpersona ir Projekta vadītājs [vārds uzvārds], kontakttālrunis [ ], e-pasta adrese [ ].

9.3. Visus strīdus, kas rodas saistībā ar Līgumu, Puses risina pārrunu ceļā. Ja Puses nespēj vienoties, strīdu izskata tiesa Latvijas Republikas normatīvajos aktos noteiktajā kārtībā.

9.4. Uz Līguma parakstīšanas dienu šādi Līguma pielikumi ir neatņemamas tā sastāvdaļas:

9.4.1. 1.pielikums “Veicamie darbi”;

9.4.2. 2.pielikums “Projekta izmaksu tāme un izpildītāji”;

9.4.3. 3.pielikums – Projekta pieteikuma kopija elektroniskajā formātā*.*

9.5. Līgums ir sastādīts latviešu valodā uz [lappušu skaits cipariem] (lappušu skaits vārdiem) lappusēm, parakstīts ar drošu elektronisko parakstu un satur laika zīmogu.

**PUŠU REKVIZĪTI**

|  |  |
| --- | --- |
| **PADOME:** | **FINANSĒJUMA SAŅĒMĒJS:** |
| Juridiskā adrese: Smilšu iela 8, Rīga, LV – 1050 | Juridiskā adrese:[ ], LV-[ ] |
| Reģ. Nr. 90000048222 | Reģ. Nr. [ ] |
| Konta Nr. LV47TREL215017203400BKonta Nr. LV95TREL215017203500B | Konta Nr.[ ] |
| **Valsts Kase** | **Valsts Kase** |
| TRELLV22 | TRELLV22 |
| DirektoreLauma Muižniece | [paraksttiesīgās personas amats] [*vārds, uzvārds*] |

Līguma Nr. ES RTD/20\_\_/\_\_\_\_\_\_

1.pielikums

**VEICAMIE DARBI**

**Latvijas Zinātnes padome** (turpmāk – PADOME) tās direktores Laumas Muižnieces personā, no vienas puses, un **[institūcijas nosaukums]** (turpmāk – FINANSĒJUMA SAŅĒMĒJS) tā/s [paraksta tiesīgās personas amats, vārds, uzvārds] personā, no otras puses, vienojas par Projektā “[projekta nosaukums]”([projekta akronīms]) veicamajiem darbiem.

FINANSĒJUMA SAŅĒMĒJS apņemas saskaņā ar Līguma 3.pielikumu veikt šādus darbus:

1. [*darbi ir jāformulē, saglabājot sasaisti ar projekta pieteikuma darba paketēs paredzēto, darba formulējuma beigās jānorāda atsauce uz darba paketi un/vai uzdevumu*]

2.

3.

4.

Līguma 1.pielikums “Veicamie darbi” ir parakstīts ar drošu elektronisko parakstu un satur laika zīmogu.

|  |  |
| --- | --- |
| **PADOME:** | **FINANSĒJUMA SAŅĒMĒJS:** |
| DirektoreLauma Muižniece | [paraksttiesīgās personas amats]*[vārds, uzvārds]* |

Līguma Nr. ES RTD/20\_\_\_/\_\_\_\_\_\_\_\_\_\_

2. pielikums

**PROJEKTA IZMAKSU TĀME UN IZPILDĪTĀJI**

**Latvijas Zinātnes padome** (turpmāk – PADOME), tās direktores Laumas Muižnieces personā, no vienas puses, un **[institūcijas nosaukums]** (turpmāk – FINANSĒJUMA SAŅĒMĒJS), tā/s [paraksttiesīgās personas amats, vārds, uzvārds] personā, no otras puses, turpmāk abi kopā – Puses, vienojas par šādu Projekta izmaksu tāmi un izpildītājiem:

1. Projekta izmaksu tāme:

|  |  |  |
| --- | --- | --- |
| Nr.p.k. | Izmaksu pozīcija | Izmaksu apmērs (EUR) |
| 1. | **Tiešās izmaksas** | 0,00 |
| 1.1. | Atalgojums | 0,00 |
| 1.2. | Darba devēja VSAOI | 0,00 |
| 1.3. | Komandējumu un darba braucienu izmaksas | 0,00 |
| 1.4. | Zinātniskā aprīkojuma un iekārtu (pamatlīdzekļu) amortizācijas izmaksas, ciktāl un cik ilgi tos izmanto projekta īstenošanai | 0,00 |
| 1.5. | Izmaksas par līgumpētījumiem, zināšanām, konsultantu pakalpojumiem un līdzvērtīgiem pakalpojumiem (ārējo izpildītāju pakalpojumi) | 0,00 |
| 1.6. | Inventāra, instrumentu un materiālu iegādes un piegādes izmaksas | 0,00 |
| 1.7. | Citas tiešās izmaksas, kas ir nepieciešamas tiešo projekta mērķu sasniegšanai, tostarp izmaksas par ēkām un zemi, patentu un citu nemateriālo aktīvu iegūšanu, apstiprināšanu un aizstāvēšanu | 0,00 |
| 2. | **Netiešās izmaksas**  | 0,00 |
| 3. | **Kopā**  | 0,00 |
| 3.1. | Latvijas valsts budžeta finansējums | 0,00 |
| 3.2. | Eiropas Komisijas finansējums  | 0,00 |
| 3.3. | FINANSĒJUMA SAŅĒMĒJA paša finansējums  | 0,00 |

1. Projekta izpildītāji:

|  |  |  |  |  |
| --- | --- | --- | --- | --- |
|  Nr.p.k. | Vārds, uzvārds | Pozīcija Projektā/ amats (zinātniskais vadītājs / galvenais izpildītājs / izpildītājs) | Darba līguma noteikumi | Darbi Projektā, norādot atbilstošos Līguma 1.pielikuma punktus |
| Nodarbinātības ilgums (stundas) | Bruto atalgojuma stundas likme (EUR) | Atalgojums (EUR) |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |
|  | **Kopā** |  |  |  |  |

Darbu izpildītāji aizpilda darba laika uzskaites lapas saskaņā ar Ministru kabineta 2010.gada 30.novembra noteikumiem Nr.1085 “Noteikumi par izmantotā laika un paveiktā darba uzskaites sistēmu no valsts budžeta, Eiropas Savienības un ārvalstu finanšu atbalsta līdzekļiem finansētu pētījumu projektu īstenošanai”.

Bruto atalgojuma stundas likme saskaņā ar Ministru kabineta 2015. gada 26. maija noteikumiem Nr. 259 "Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā".

Ja izpildītājam darba līgumā ir noteikta mēnešalga, tad tiek norādīta plānotā vidējā stundas likme posmā, un faktiskais uz Projektu attiecināmais atalgojums tiek aprēķināts atbilstoši nodarbinātības ilgumam Projektā konkrētajā mēnesī.

Līguma 2.pielikums “Projektu izmaksu tāme un izpildītāji” ir parakstīts ar drošu elektronisko parakstu un satur laika zīmogu.

|  |  |
| --- | --- |
| **PADOME:** | **FINANSĒJUMA SAŅĒMĒJS:** |
| DirektoreLauma Muižniece | [paraksttiesīgās personas amats]*[vārds, uzvārds]* |